Kai Arild Lund

Kai Arild Lund (født 17. november 1955) er en tidligere norsk fotballspiller fra Oslo. Han innledet karrièren i den lokale Osloklubben Sørli IF, før han tok steget videre til Skeid. Etter noen sesonger der meldte han overgang til Strømsgodset, hvor han gjorde seg svært bemerket for sine ferdigheter foran motstanderens mål.

Som spillertype kan Lund sammenlignes med tyske Gerd Müller. Han var liten av vekst, noe kraftig og scoret ofte.

Totalt spilte han 109 kamper for Strømsgodset, i perioden fra 1979-83, og scoret 84 mål. Han innehar fremdeles (i 2006) rekorden for flest scoringer i samme sesong, etter at han scoret 31 mål i 1981-sesongen.

Eksterne lenker 
 Ukas legende: Kai Arild Lund

Norske fotballspillere
Fotballspillere for Strømsgodset TF
Fotballspillere for Skeid Fotball
Personer fra Oslo
Norgesmestere i fotball
Fødsler i 1955